Iepirkuma komisijas 2024. gada 11. marta sēdē sniegtās atbildes uz ieinteresētā piegādātāja uzdotajiem jautājumiem par atklātu konkursu
“Telpu ikdienas uzkopšanas pakalpojumi”
identifikācijas Nr. VAMOIC 2024/1 (turpmāk – konkurss)



1.Jautājums:
Konkursa nolikuma 13. Punktā PIEDĀVĀJUMU VĒRTĒŠANA punktu sadalījums nesakrīt ar Finanšu piedāvājumā Pretendentam norādāmajām izmaksām. 
Lūdzam Pasūtītāja iepirkuma komisiju labot piedāvājuma vērtēšanas kritērijus vai finanšu piedāvājuma sadaļu pakalpojumi pēc pieprasījuma.
1.Atbilde:
Iepirkuma komisija informē, ka Tehniskajā finanšu piedāvājuma veidlapā katrā iepirkuma priekšmeta daļā ir tehniska kļūda, kuru iepirkuma komisija ir izlabojusi - Tehniskā un finanšu piedāvājuma veidlapā norādīto punktu sadalījumu apzīmējumi norādīti atbilstoši Konkursa nolikuma 13. punktā norādītajiem apzīmējumiem.

2.Jautājums:	
Mums ir jautājums par iepirkuma nolikuma punktu 7.7. “Pretendenta vidējais gada (neto) finanšu apgrozījums iepriekšējos 3 (trīs) gadu laikā (no 2021. gada līdz piedāvājuma iesniegšanas termiņa pēdējai dienai)” Ja pretendents ir dibināts vēlāk, tad pretendenta finanšu apgrozījumam jāatbilst iepriekš minētajai prasībai attiecīgi īsākā laika periodā.
Mūsu situācijā 2021.gada 1.septembrī notika uzņēmuma grupas reorganizācija nevis dibināšana – vai šajā gadījumā mēs 2021.gadu vērtējam kopā neizdalot 3 reorganizācijas mēnešus?
2.Atbilde:
Iepirkuma komisija paskaidro, ka ieinteresētā piegādātāja norādītajā gadījumā, 2021. gada finanšu apgrozījums tiks vērtēts kopā, neizdalot 3 reorganizācijas mēnešus.

3.Jautājums:	
Iepirkuma 5.daļa_Ādaži 1.punktā pie Medicīnas aprīpes centra norādīts, ka uzkopšana notiek 6 reizes nedēļā np 08:00-17:001. Iepirkuma 5.daļas Ādaži EXCEL lapā 10_5_Darba efektivitāte ir norādītas 2 ailes - 19 aile un 20 aile, kurās uzkopšanas biežums nedēļā ir norādīts 5 reizes un 10 reizes. 
Kāds ir korektais uzkopšanas biežums 5.daļā Ādaži Medicīnas aprūpes centram?
3.Atbilde:
Iepirkumu komisija informē, ka uzkopšanas biežums Ādažu medicīnas aprūpes centram ir norādīts finanšu piedāvājuma sadaļā “Telpu uzkopjamās platības objektos m2”, kur attiecīgi ir norādītas platības, kuras ir nepieciešams uzkopt 5x nedēļā un kuras nepieciešams uzkopt 10x nedēļā.

4.Jautājums:
	Tehniskajā specifikācijā norādīts, ka jāuzkopj objekts Pils 4, Apgulde ( nav norādīti m2, kā arī cilvēku skaits, kuriem jānodrošina sanitāri higiēniskie materiāli), bet Finanšu piedāvājumā tādas adreses nav. Lūgums precizēt un norādīt cilvēku skaitu, ja tāds objekts tiks iekļauts FP.
4.Atbilde:
Iepirkumu komisija informē, ka objektā Pils iela 4, Apgulde, uzkopšanas pakalpojumi būs nepieciešami tikai pēc pieprasījuma, kā tas arī ir norādīts tehniskās specifikācijas 10.2.pielikumā “Objektu apraksts, papildus prasības”.
5.Jautājums:
TS adresē Biržu iela 13c, Bauska norādīts, ka grīdas ir 350 m2, bet FP norādīts – 1862,40 m2. Lūgums precizēt.
5.Atbilde:
Iepirkumu komisija informē, ka grīdas platība šajā objektā ir 1862,40 m2.

6.Jautājums:
Atmodas bulvāris 1, Liepāja norādīts – darbinieku un apmeklētāju skaits gadā – 3800. Vai tas nozīmē, ka dienā vidēji ir apmēram – 16 cilvēki? Precizējiet cik cilvēki dienā?	
6.Atbilde:
Iepirkumu komisija informē, ka vidēji dienā apmeklētāju skaits minētajā objektā ir ap 16 cilvēkiem, kas ir mainīgs lielums atkarībā no objekta noslodzes.

7.Jautājums:
Kuros laikos var uzkopt objektu “Saulstari”, Kuldīgas rajons?
7.Atbilde:
Iepirkumu komisija informē, ka uzkopšana objektā notiek darba dienās no plkst. 8:00 līdz 16:00.

8.Jautājums:
Kā tiks nodrošināti sanitāri higiēniskie materiāli objektos, kuros uzkopšana veicama tikai pēc pieprasījuma? Kā tiks noteikts piegādājamo materiālu daudzums un kā tiks veikta samaksa par šiem materiāliem? Kad tiks veikta piegāde, vai tajā dienā, kad tiks pasūtīta uzkopšana? Ja materiāli jāpiegādā pēc nepieciešamības, lūgums norādīt darbinieku un apmeklētāju skaitu dienā.
8.Atbilde:
Iepirkumu komisija informē, ka objektos, kur uzkopšanas darbi notiek pēc pieprasījuma, arī higiēnas materiāli tiek attiecīgi pasūtīti pēc cilvēku skaita no finanšu piedāvājuma pozīcijas “Papildu higiēnas materiāli, palielinoties objekta noslodzei”. Pasūtītājs, pieprasot attiecīgo pakalpojumu, norādīs konkrētu datumu un laiku, kad konkrētais pakalpojums nepieciešams, kā arī citu informāciju, kas nepieciešama, lai pakalpojuma sniedzējs varētu nodrošināt nepieciešamo materiālu piegādi un nodrošināt nepieciešamo pakalpojumu pēc pieprasījuma sniegšanu.

9.Jautājums:
1. 	FP visās adresēs norādīts - [image: ]
Lūgums precizēt, kurās adresēs ir tikai WC un kurās ir pārējais ( pirts, baseins...)
9.Atbilde:
Iepirkumu komisija informē, ka finanšu piedāvājuma sadaļā “Uzkopšanas programma” ir uzskaitīts darbu veids un definēts to biežums šai telpu grupai, neatkarīgi no tā vai tās ir WC telpas, dušu telpas, pirts telpas, baseins, ģērbtuves, jo uzkopšanas normatīvs ir vienāds.

10.Jautājums:
Vairākās adresēs ir pozīcija – sanitārās ēkas. Piemēram Biržu 13c, Bauska- ir gan WC..., gan sanitārās ēkas? Kādas telpu grupas ir sanitārajās ēkās, kuras jāuzkopj 3 reizes dienā? Vai  sanitārās ēkas uzkopj dežūrapkopēja? Tehniskajā specifikācijā teikts, ka šī adrese jākopj tikai darba dienās, bet Finanšu piedāvājumā ir cita uzkopšanas regularitāte. Lūgums precizēt uzkopšanas regularitātes visos objektos ( lai sakrīt FP un TS noteiktais).	


10.Atbilde:
Iepirkumu komisija informē, ka objektā Biržu iela 13C ar sanitārajām ēkām tiek apzīmēti sanitārie konteineri, kuri tiek izmantoti, lai tiktu nodrošinātās higiēnas prasības šajā objektā. Uzkopšanas biežums notiek saskaņā ar uzkopšanas programmu un to regularitāti.

11.Jautājums:
Daudzās adresēs nesakrīt TS un FP norādītie objektu apjomi- m2. Lūgums precizēt.
11.Atbilde:
Iepirkumu komisija informē, ka TS nosaka tikai papildus objektu prasības, nevis faktisko objekta platību apjomu, visi objektu apjomi ir norādīti finanšu piedāvājuma sadaļā “Darba efektivitāte” konkrēti pa telpu grupām.

12.Jautājums:
Kurā sadaļā FP jānorāda cena par uzkopšanu tikai pēc pieprasījuma?
12.Atbilde:
Iepirkumu komisija informē, ka finanšu piedāvājumā tiek prasīta ikmēneša cena par ikdienas uzkopšanas pakalpojumiem, kas tiek veikti regulāri. Objekta uzkopšanai pēc pieprasījuma tiek izmantoti atsevišķi pakalpojumu veidi, kuri ir pēc pieprasījuma (piemēram, dežūrapkopēja, logu mazgāšana u.c.) nepieciešamības gadījumos. 

13.Jautājums:
Šie jautājumi ir tikai par 2. daļu. Lūgums izskatīt arī pārējās daļas, jo Tehniskās specifikācijas nosaka, ka uzkopšana notiek darba dienās, bet Finanšu piedāvājumā noteikts, ka wc , ēdnīcas un sanitārās ēkas jāuzkopj 7 reizes nedēļā?
	Iespējams, ka ir atsūtītas iepriekšējā iepirkuma Tehniskās specifikācijas?
13.Atbilde:
Telpu ikdienas uzkopšanas biežums ir norādīts finanšu piedāvājuma sadaļā “Uzkopšanas programma” un sadaļā “Darba efektivitāte” telpu pamatuzkopšanas reizes nedēļā.

14.Jautājums:
	Konkursa nolikuma 13.sadaļā „Piedāvājuma vērtēšana” D kritērijs ir norādīts, ka, ja pretendenta uzņēmumā uz piedāvājuma iesniegšanas dienu ir ieviesta vides vadības sistēma ISO 14001:2015 (vai ekvivalents), un ir iesniegta šāda sertifikāta kopija, tad pretendents saņem 2 punktus. Ja pretendenta uzņēmumā uz piedāvājuma iesniegšanas dienu ir ieviests pašu izstrādāts un apstiprināts darbības apraksts, kurš balstīts uz vides vadības sistēmas ISO standartiem, tad pretendents saņem 1 punktu. Ja attiecīgā sistēma nav ieviesta, tad pretendents saņem 0 punktus.
Ja pretendents ir piegādātāju apvienība, kurai nevienam no apvienības dalībniekiem nav ISO 14001:2015 sertifikāts, taču piegādātāju apvienības apakšuzņēmējam, kurš veiks darbus objektā, šāds sertifikāts ir un piegādātāju apvienība, lai apliecinātu atbilstību D kritērijam, arī balstīsies uz šo apakšuzņēmēju (uz ISO sertifikātu), vai vērtēšanas kritērijā D piegādātāju apvienībai šādā gadījumā tiks piešķirti 2 punkti?
14.Atbilde:
Iepirkuma komisija paskaidro, ka gadījumā, ja apakšuzņēmējam, kas veiks darbus objektā, ir spēkā esošs ISO 14001:2015 (vai ekvivalents) sertifikāts un pretendents, lai apliecinātu atbilstību D kritērijam, balstīsies uz šī apakšuzņēmēja iespējām, pretendentam šādā gadījumā tiks piešķirti 2 punkti.

15.Jautājums:
Ja piegādātāju apvienības vienam dalībniekam ir ISO 14001:2015 sertifikāts, bet otram nav -  vai šajā gadījumā pretendentam – piegādātāju apvienībai – tiks piešķirti 2 punkti?	
15.Atbilde:
Iepirkuma komisija paskaidro, ka pretendentam, kas ir piegādātāju apvienība – tiks piešķirti 2 punkti vērtēšanas kritērijā D, ja vismaz vienam no piegādātāju apvienības dalībniekiem būs spēkā esošs ISO 14001:2015 (vai ekvivalents) sertifikāts.

16.Jautājums:
Ja piegādātāju apvienības vienam dalībniekam ir pašu izstrādāts un apstiprināts darbības apraksts, kurš balstīts uz vides vadības sistēmas ISO standartiem, bet otram nav ne sertifikāta, ne apraksta -  vai šajā gadījumā pretendentam – piegādātāju apvienībai – tiks piešķirts 1 punkts?
16.Atbilde:
Iepirkuma komisija paskaidro, ka pretendentam, kas ir piegādātāju apvienība – tiks piešķirts 1 punkts vērtēšanas kritērijā D, ja vismaz vienam no piegādātāju apvienības dalībniekiem būs izstrādāts un ieviests pašu izstrādāts un apstiprināts darbības apraksts, kurš balstīts uz vides vadības sistēmas ISO standartiem.



Iepirkuma komisijas sniegtās atbildes un skaidrojumi ir neatņemama atklāta konkursa noteikumu sastāvdaļa.

